stanford-oval/wikipedia huggingface dataset:
ใต้ทะเลสองหมื่นโยชน์

| --- | --- |
ปกรุ่นปีค.ศ.1871
ผู้ประพันธ์: ฌูล แวร์น
ชื่อเรื่องต้นฉบับ: Vingt mille lieues sous les mers
ผู้วาดภาพประกอบ: Alphonse de Neuville กับ Édouard Riou
ประเทศ: ฝรั่งเศส
ภาษา: ฝรั่งเศส
ชุด: Voyages Extraordinaires
ประเภท: ผจญภัย
สำนักพิมพ์: Pierre-Jules Hetzel
วันที่พิมพ์: 1870
พิมพ์ในภาษาอังกฤษ: 1872
เรื่องก่อนหน้า: Captain Grant's Children 
เรื่องถัดไป: Circling the Moon 
หน้าปก Vingt mille lieues sous les mers ใต้ทะเลสองหมื่นลีก ฉบับภาษาฝรั่งเศส
ใต้ทะเลสองหมื่นโยชน์ (ฝรั่งเศส: Vingt mille lieues sous les mers; อังกฤษ: Twenty Thousand Leagues Under the Sea) เป็นนิยายวิทยาศาสตร์ที่เขียนโดยฌูล แวร์น ตีพิมพ์ครั้งแรกเมื่อ ค.ศ. 1870
นวนิยายกล่าวถึง กัปตันนีโม กับเรือดำน้ำของเขา ชื่อ นอติลุส  ผ่านมุมมองของศาสตราจารย์ปิแอร์ แอรอนแนกซ์  นักชีววิทยาผู้โดยสารไปกับเรือ เรือดำน้ำลำนี้ถูกสร้างขึ้นมาอย่างลับๆ โดยหน่วยงานของรัฐบาล และเดินทางไปทั่วโลก
ตอนที่มีชื่อเสียงที่สุดของนิยาย คือตอนที่เรือดำน้ำถูกโจมตีโดย ปลาหมึกยักษ์ ลูกเรือต้องต่อสู้กับปลาหมึกยักษ์และเสียชีวิตไปหลายคน
เรือดำน้ำนอติลุส

นอติลุส (Nautilus) แปลว่า หอยงวงช้าง  ฌูล แวร์น นำชื่อของเรือดำน้ำนอติลุส มาจากชื่อเรือดำน้ำลำแรกของโลกที่ใช้งานได้จริงที่สร้างขึ้นในปี ค.ศ. 1800 โดยโรเบิร์ต ฟุลตัน  ในภายหลังชื่อนี้ถูกนำมาตั้งเป็นชื่อเรือดำน้ำของกองทัพเรือสหรัฐอเมริกา หลายลำ ว่า "ยูเอสเอส นอติลุส"  รวมทั้งเรือดำน้ำพลังนิวเคลียร์ลำแรกของโลก "ยูเอสเอส นอติลุส (SSN-571)"' สร้างในปี ค.ศ. 1954
ภาพยนตร์

นวนิยายถูกนำมาสร้างเป็นภาพยนตร์หลายครั้ง ครั้งแรกในฝรั่งเศส เป็นภาพยนตร์เงียบในปี ค.ศ. 1907 ชื่อเรื่อง 20.000 Lieues Sous les Mers  และในสหรัฐอเมริกา เป็นภาพยนตร์เงียบในปี ค.ศ. 1916 ชื่อเรื่อง 20,000 Leagues Under the Sea
ภาพยนตร์ฉบับที่มีชื่อเสียงที่สุด สร้างโดยดิสนีย์ ในปี ค.ศ. 1954 นำแสดงโดย เคิร์ก ดักลาส
เกร็ด

ชื่อกัปตันนีโม ของเรือนอติลุส  มาจากชื่อในมหากาพย์ของกรีกเรื่อง โอดิสซี แต่งโดย โฮเมอร์ มีความหมายว่า  "No-man" หรือ "No-body" ถูกนำมาใช้เป็นชื่อตัวละคร ปลาการ์ตูน  ใน นีโม...ปลาเล็กหัวใจโต๊...โต (Finding Nemo) ภาพยนตร์แอนิเมชัน ปี 2003 ของดิสนีย์
ภาพ

แผนผังเรือดำน้ำนอติลุสของ โรเบิร์ต ฟุลตัน
นอติลุส ภาพประกอบในหนังสือฉบับปี 1870
ลูกเรือนอติลุสต่อสู้กับปลาหมึกยักษ์
กัปตันนีโม
แหล่งข้อมูลอื่น

20,000 Leagues Under the Sea ที่ โครงการกูเทนแบร์ก
20,000 Leagues Under the Sea (1954) ที่อินเทอร์เน็ตมูวีเดตาเบส
20,000 Leagues Under the Sea (1916) มีให้โหลดฟรีที่ อินเทอร์เน็ตอาร์ไคฟ์ [อื่นๆ]
RAGNAROK ภูตเทพวิบัติ

| RAGNAROK ภูตเทพวิบัติ |
| --- | --- |
หน้าปกของ สำนักพิมพ์โตเกียวป็อป ของแร็กนาร็อก ภูติเทพวิบัติ เล่ม 1 (ค.ศ. 2002) ภาพปกโดยอี มย็อง-จิน
라그나로크 Ragnarök
แนว:   Action/adventure  Mythology 
เขียนโดย: อี มย็อง-จิน
สำนักพิมพ์:  แทว็อน ซีไอ
 สำนักพิมพ์อื่น  ปูไนเน็นแยดติไลเน็น   กงแฮจอิดิโตรา   เอดีเซียวเนสลากูปูลา   แฟลชบุ๊ก   โทราอาแมน   สยามอินเตอร์คอมิกส์   กาเซน 
นิตยสาร: คอมิกแชมป์
วางจำหน่ายตั้งแต่: ค.ศ. 1995–เว้นช่วงหายไป
จำนวนเล่ม: 10
RAGNAROK ภูตเทพวิบัติ (เกาหลี: 라그나로크; อังกฤษ: Ragnarök) เป็นมันฮวาที่สร้างสรรค์โดยอี มย็อง-จิน และเผยแพร่โดยแทว็อน ซีไอในประเทศเกาหลีใต้ ซึ่งมีการจำหน่าย 10 เล่มในปัจจุบัน ที่ได้รับการตีพิมพ์ฉบับภาษาอังกฤษในทวีปอเมริกาเหนือโดยโตเกียวป็อป ตั้งแต่วันที่ 21 พฤษภาคม ค.ศ. 2002 ถึงวันที่ 6 เมษายน ค.ศ. 2004
ซีรีส์นี้ส่วนใหญ่อิงมาจากเทพปกรณัมนอร์ส แต่ก็ได้รับอิทธิพลจากวัฒนธรรมอื่น ๆ อีกมาก ผลงานนี้จัดอยู่ในประเภทแฟนตาซี, โลดโผน และผจญภัย
มันฮวาเรื่องนี้ได้กลายเป็นพื้นฐานของ แร็กนาร็อกออนไลน์ ซึ่งเป็นเกมออนไลน์แบบเล่นตามบทบาทจากประเทศเกาหลี ที่ได้รับความนิยมกันอย่างแพร่หลาย ซึ่งได้รับการพัฒนาโดยกราวิตี คอร์ปอเรชัน และเป็นพื้นฐานในการดัดแปลงสู่ฉบับอนิเมะ นั่นคือ แร็กนาร็อก ดิแอนิเมชัน ปัจจุบัน อี มย็อง-จิน ได้เว้นช่วงการเขียนไปอย่างไม่มีกำหนดเนื่องจากหันไปช่วยพัฒนา แร็กนาร็อกออนไลน์
ดูเพิ่ม

แร็กนาร็อกออนไลน์, เกมออนไลน์แบบเล่นตามบทบาท
แหล่งข้อมูลอื่น

Ragnarok (มังงะ) ที่เครือข่ายข่าวอนิเมะ
Oh My Venus ไม่อ้วนเอาเท่าไร

| Oh My Venus ไม่อ้วนเอาเท่าไร |
| --- | --- |
ใบปิดอย่างเป็นทางการ
ประเภท: รัก   ดราม่า   ตลก   การออกกำลังกาย
เขียนโดย: คิม อึน-จี
กำกับโดย: คิม ฮย็อง-ซ็อก
แสดงนำ: โซ จี-ซ็อบ   ชิน มิน-อา
ดนตรีแก่นเรื่องเปิด: "บิวตีฟูลเลดี" โดย คิม จง-ฮย็อน
ดนตรีแก่นเรื่องปิด: "บิวตีฟูลเลดี" โดย คิม จง-ฮย็อน
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 16 ตอน
การผลิต
ผู้อำนวยการผลิต: ช็อง แฮ-รย็อง
ผู้อำนวยการสร้าง: คิม ซ็อง-ยุน   ยุน แจ-ฮย็อก
บริษัทผู้ผลิต: มงจักโซ   อุนดา เอนเตอร์เทนเมนต์   เคบีเอส มีเดีย
ออกอากาศ
เครือข่าย: เคบีเอส 2
ออกอากาศ: 16 พฤศจิกายน ค.ศ. 2015 (2015-11-16) – 5 มกราคม ค.ศ. 2016 (2016-01-05)
Oh My Venus ไม่อ้วนเอาเท่าไร (อังกฤษ: Oh My Venus;  เกาหลี: 오 마이 비너스) เป็นละครโทรทัศน์สัญชาติเกาหลีใต้ในปี พ.ศ. 2558 ทางช่องเคบีเอส 2 นำแสดงโดย โซ จี-ซ็อบ และ ชิน มิน-อา ออกอากาศทุกวันจันทร์และอังคาร เวลา 21.55 น. เริ่มตอนแรกเมื่อวันที่ 16 พฤศจิกายน พ.ศ. 2558
เนื้อเรื่อง

คิม ย็อง-โฮ หรือที่รู้จักกันในชื่อ จอห์น คิม เป็น ผู้ฝึกสอนส่วนบุคคล ของดารา ฮอลลีวูด แม้ว่าครอบครัวของเขาจะมั่งคั่ง แต่ ย็อง-โฮ ประสบความเจ็บป่วยร้ายแรงในวัยเด็ก แต่เขาเชื่อว่าการใช้ชีวิตอย่างมีสุขภาพดีและการออกกำลังกายเป็นวิธีเดียวที่จะอยู่รอด เขาใช้สิ่งนี้เพื่อขจัดปัญหาในครอบครัวของเขา เขากลัวพ่อและสงสารยายของเขา โดยเรื่องอื้อฉาวในฮอลลีวูดกับนักแสดงสาว อันนา ซู ทำให้เขาต้องหนีกลับเกาหลี
คัง จู-อึน เคยเป็นออลซังในช่วงวัยรุ่น ซึ่งเธอมีชื่อเสียงในด้านใบหน้าที่สวยและรูปร่างที่น่าอิจฉา ตอนนี้เธอเป็นทนายอายุ 33 ปี เนื่องจากไฮเปอร์ไทรอยด์ เธอจึงมีน้ำหนักมากตั้งแต่นั้นเป็นต้นมา  เธอป่วยในเที่ยวบินจากสหรัฐฯ กลับเกาหลี และจอห์น คิม เป็นบุคลากรทางการแพทย์เพียงคนเดียวในเที่ยวบิน เขาดูแลเธอแม้หลังจากที่พวกเขากลับถึงบ้านแล้ว หลังจากที่แฟนของเธอ อิม อู-ชิก ทรยศเธอและไปมีแฟนใหม่ และแฟนใหม่ของเขาคือ โอ ซู-จิน อดีตเพื่อนของเธอ ซึ่งปัจจุบันดำรงตำแหน่งรองประธานสำนักงานกฎหมายที่จูอึนทำงานอยู่ เธอ (แบล็กเมล์) โน้มน้าวให้เขาช่วยลดน้ำหนักของเธอ
แหล่งข้อมูลอื่น

เว็บไซต์อย่างเป็นทางการ (เกาหลี)
Oh My Venus ที่อินเทอร์เน็ตมูวีเดตาเบส
Oh My Venus ไม่อ้วนเอาเท่าไร ที่สยามโซน
ไปรษณียบัตร

ไปรษณียบัตร
ไปรษณียบัตร (ฝรั่งเศส: Carte Postaleอังกฤษ: postal card) มีลักษณะเป็นกระดาษแข็งจัดทำและจำหน่ายโดยไปรษณีย์ ด้านหน้ามีที่สำหรับใส่ที่อยู่ของผู้รับและผู้ส่ง และมีภาพแสตมป์พิมพ์ติดบนกระดาษ ส่วนด้านหลังเป็นที่ให้เขียนข้อความ สามารถส่งทางไปรษณีย์ได้เลยโดยไม่ต้องติดแสตมป์เพิ่ม มีอัตราค่าส่งถูกกว่าจดหมายธรรมดา เหมาะกับการส่งข้อความที่ไม่ต้องการความเป็นส่วนตัว เช่นการแจ้งข่าวสารต่าง ๆ แสตมป์บนไปรษณียบัตรมักเป็นอัตราสำหรับส่งภายในประเทศ แต่ประเภทที่ใช้ส่งต่างประเทศก็มีการทำขึ้นเช่นเดียวกัน
โปสการ์ด
ไปรษณียบัตร ในภาษาอังกฤษ อาจใช้คำว่า postcard หรือ post card ได้ แต่สองคำนี้มีความหมายกว้างกว่า กล่าวคือ หมายรวมถึง โปสการ์ด หรือ ไปรษณียบัตรรูปภาพ ซึ่งเป็นกระดาษแข็งที่ไม่มีแสตมป์และด้านหลังเป็นรูปภาพได้อีกด้วย
ไปรษณียบัตรพร้อมใบตอบระหว่างประเทศ

ไปรษณียบัตรพร้อมใบตอบ (ฝรั่งเศส: carte postale avec réponse payée) เดิมเรียกว่า «ไปรสนีย์บัตรกับใบตอบด้วย» คือหนึ่งในวิธีการเขียนติดต่อสื่อสารโดยที่ผู้ส่งจ่าย ค่าส่งไปและกลับ จุดมุ่งหมายคือ ให้ผู้รับสามารถตอบได้ สะดวก รวดเร็ว เพียงเขียนบนใบตอบ ก็พร้อมส่งได้ รูปแบบเป็นบัตรคู่แฝด รวมบัตรส่งไปและใบตอบ บนบัตรทั้งคู่มีแสตมป์พิมพ์ ตามอัตราในประเทศหากใช้ส่งภายใน หรือตามอัตราระหว่างประเทศซึ่งใช้ส่งไปยังนานาชาติ
ไปรษณียบัตรพร้อมใบตอบระหว่างประเทศ > ประวัติ

ค.ศ. 1872 : ไปรษณีย์ประเทศเยอรมัน(ปรัสเซีย)เป็นผู้ริเริ่มโดยมีใช้ไปรษณียบัตรพร้อมใบตอบในภายในประเทศเท่านั้น
ค.ศ. 1878 : ในการประชุมไปรษณีย์สากล ที่กรุงปารีส บางประเทศสมาชิกในสหภาพ ทำสัญญาการตกลงอนุญาตใช้ไปรษณียบัตรพร้อมใบตอบ ระหว่างประเทศผู้ลงนาม
ค.ศ. 1885 : การประชุมไปรษณีย์สากล ที่กรุงลิสบอน โปรตุเกส ได้ลงมติสัญญาตกลงยอมรับการใช้ไปรษณียบัตรพร้อมใบในทุกประเทศสมาชิก
ค.ศ. 1887 : 1 เมษายน  เริ่มจำหน่ายไปรษณียบัตรพร้อมใบตอบระหว่างประเทศแรกของสยาม ราคา 4อัฐ + 4อัฐ โดยมีบริษัท De La Rue & Co ลอนดอน เป็นผู้ออกแบบสลักและจัดพิมพ์จำนวนทั้งหมด 30724ใบ แสตมป์สีแดงพิมพ์บนบัตรคล้ายกับแสตมป์ติดจดหมายชุดที่สอง
ค.ศ. 1969 : การประชุมไปรษณีย์สากล ที่โตเกียว ได้ลงมติยกเลิกการใช้ไปรษณียบัตรพร้อมใบตอบระหว่างประเทศ
ตัวอย่างไปรษณียบัตรพร้อมใบตอบ

ไปรษณียบัตรพร้อมใบตอบระหว่างประเทศแรกของสยาม
ไปรษณียบัตรพร้อมใบตอบระหว่างประเทศแรกของสยาม(ใบตอบ)
ดูเพิ่ม

จดหมายอากาศ
ไปรษณียบรรณ
แสตมป์
ตำบลศีรษะจรเข้น้อย

| ตำบลศีรษะจรเข้น้อย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Sisa Chorakhe Noi
ประเทศ: ไทย
จังหวัด: สมุทรปราการ
อำเภอ: บางเสาธง
พื้นที่
 • ทั้งหมด: 20.42 ตร.กม. (7.88 ตร.ไมล์)
ประชากร (2563)
 • ทั้งหมด: 15,997 คน
 • ความหนาแน่น: 783.39 คน/ตร.กม. (2,029.0 คน/ตร.ไมล์)
รหัสไปรษณีย์ : 10570
รหัสภูมิศาสตร์: 110602
 ส่วนหนึ่งของสารานุกรมประเทศไทย
| องค์การบริหารส่วนตำบลศีรษะจรเข้น้อย |
| --- | --- |
องค์การบริหารส่วนตำบล
อบต.ศีรษะจรเข้น้อยที่ตั้งที่ทำการองค์การบริหารส่วนตำบลศีรษะจรเข้น้อย
พิกัด: 13°40′39.6″N 100°47′39.6″E﻿ / ﻿13.677667°N 100.794333°E﻿ / 13.677667; 100.794333
ประเทศ:  ไทย
จังหวัด: สมุทรปราการ
อำเภอ: บางเสาธง
รหัส อปท.: 06110603
ที่อยู่ที่ทำการ: เลขที่ 44 หมู่ที่ 8 ซอยจรเข้น้อย ซอย 10 (ประชาร่วมใจ) ทางหลวงชนบท สป.2001 ตำบลศีรษะจรเข้น้อย อำเภอบางเสาธง จังหวัดสมุทรปราการ 10570
โทรศัพท์: 02337 1652
โทรสาร: 0 2337 1652
เว็บไซต์: srisajorrakhenoi.go.th
 ส่วนหนึ่งของสารานุกรมประเทศไทย
ศีรษะจรเข้น้อย เป็นตำบลหนึ่งในอำเภอบางเสาธง จังหวัดสมุทรปราการ
ที่มาของชื่อ

ในอดีตท้องที่ตำบลศีรษะจรเข้น้อยเป็นพื้นที่น้ำเค็มท่วมถึง มีจระเข้อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย เมื่อมีการตั้งเป็นตำบลจึงได้ชื่อว่า "ตำบลศีรษะจรเข้น้อย" และ "ตำบลศีรษะจรเข้ใหญ่" ซึ่งมีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน
อาณาเขต

ทิศเหนือ ติดต่อกับกรุงเทพมหานคร
ทิศตะวันออก ติดต่อกับเขตองค์การบริหารส่วนตำบลบางเสาธง (อำเภอบางเสาธง)
ทิศใต้ ติดต่อกับเขตองค์การบริหารส่วนตำบลศีรษะจรเข้ใหญ่ (อำเภอบางเสาธง)
ทิศตะวันตก ติดต่อกับเขตองค์การบริหารส่วนตำบลหนองปรือ (อำเภอบางพลี)
แหล่งข้อมูลอื่น

เว็บไซต์องค์การบริหารส่วนตำบลศีรษะจรเข้น้อย
เว็บไซต์สำนักงานเกษตรอำเภอบางเสาธง เก็บถาวร 2021-01-21 ที่ เวย์แบ็กแมชชีน
| ด ค กตำบลในจังหวัดสมุทรปราการ |
| --- | --- | --- |
| อำเภอบางบ่อ |  คลองด่าน  คลองนิยมยาตรา  คลองสวน  บางบ่อ  บางพลีน้อย  บางเพรียง  บ้านระกาศ  เปร็ง  |  |
| อำเภอบางพลี |  บางแก้ว  บางโฉลง  บางปลา  บางพลีใหญ่  ราชาเทวะ  หนองปรือ  |  |
| อำเภอบางเสาธง |  บางเสาธง  ศีรษะจรเข้น้อย  ศีรษะจรเข้ใหญ่  |  |
| อำเภอพระประแดง |  ตลาด  ทรงคนอง  บางกระสอบ  บางกอบัว  บางกะเจ้า  บางครุ  บางจาก  บางน้ำผึ้ง  บางพึ่ง  บางยอ  บางหญ้าแพรก  บางหัวเสือ  สำโรง  สำโรงกลาง  สำโรงใต้  |  |
| อำเภอพระสมุทรเจดีย์ |  นาเกลือ  ในคลองบางปลากด  บ้านคลองสวน  ปากคลองบางปลากด  แหลมฟ้าผ่า  |  |
| อำเภอเมืองสมุทรปราการ |  ท้ายบ้าน  ท้ายบ้านใหม่  เทพารักษ์  บางด้วน  บางปู  บางปูใหม่  บางโปรง  บางเมือง  บางเมืองใหม่  ปากน้ำ  แพรกษา  แพรกษาใหม่  สำโรงเหนือ  |  |
| ด ค กองค์กรปกครองส่วนท้องถิ่นระดับล่างในจังหวัดสมุทรปราการ |
| --- | --- | --- |
| เทศบาลนคร |  สมุทรปราการ  |  |
| เทศบาลเมือง |  บางแก้ว  ปากน้ำสมุทรปราการ  ปู่เจ้าสมิงพราย  พระประแดง  แพรกษา  แพรกษาใหม่  ลัดหลวง  |  |
| เทศบาลตำบล |  คลองด่าน  คลองสวน  ด่านสำโรง  เทพารักษ์  บางบ่อ  บางปู  บางพลี  บางพลีน้อย  บางเมือง  บางเสาธง  พระสมุทรเจดีย์  แพรกษา  สำโรงเหนือ  แหลมฟ้าผ่า  |  |
| องค์การบริหารส่วนตำบล |  คลองด่าน  คลองนิยมยาตรา  ทรงคนอง  นาเกลือ  ในคลองบางปลากด  บางกระสอบ  บางกอบัว  บางกะเจ้า  บางโฉลง  บางด้วน  บางน้ำผึ้ง  บางบ่อ  บางปลา  บางโปรง  บางพลีใหญ่  บางเพรียง  บางยอ  บางเสาธง  บ้านคลองสวน  บ้านระกาศ  เปร็ง  ราชาเทวะ  ศีรษะจรเข้น้อย  ศีรษะจรเข้ใหญ่  หนองปรือ  แหลมฟ้าผ่า  |  |
กง ซอนเทก

| กง ซอนเทก |
| --- | --- |
เกิด:  (1975-06-18) 18 มิถุนายน ค.ศ. 1975 (49 ปี)
กง ซอนเทก (เกาหลี: 공선택; อังกฤษ: Gong Seon-taek; 18 มิถุนายน ค.ศ. 1975 – ) เป็นนักมวยไทยชาวเกาหลีใต้ ที่ได้รับการจัดให้อยู่ในรุ่นใหญ่
ประวัติ

ทั้ง กง ซอนเทก, คิม ยังฮุน, มยอง ฮย็อนมัน, ลิม ชีบิน และซินบี แตวุง ต่างเป็นที่รู้จักกันดีในเกาหลีใต้ กับรายการอัพไรท์ โดยเป็นผู้ฝึกมวยไทย ในสังกัดแตวุงฮอลล์ ปัจจุบัน เขาเป็นหนึ่งในผู้ก่อตั้งแตวุงฮอลล์ ที่มีสาขากระจายไปทั่วประเทศ และดำรงตำแหน่งเป็นประธาน เขาแข่งศิลปะการต่อสู้ป้องกันตัวโดยใช้รูปแบบมวยไทยผสมกับคิกบ็อกซิ่งในเกาหลีใต้ ต่อมา ในการแข่งขันมวยไทยช่วง ค.ศ. 1990 ได้มีการกำหนดข้อจำกัดถึงความสมบูรณ์แบบมากมาย โดยเขาสามารถประสบความสำเร็จทั้งในการแข่งขันของเค-วัน, ชู้ตบ็อกซิ่ง, สนามมวยเวทีลุมพินี รวมไปจนถึงรายการแข่งขันในเกาหลีใต้ สำหรับผู้แข่งขันของสภาในเกาหลีใต้ นำศักดิ์น้อย ยุทธการกำธร, บัวขาว ป.ประมุข, ก้าวไกล แก่นนรสิงห์ และนักชกเกาหลีใต้อีกหลายราย ต่างได้รับการเชิญชวนให้เข้าร่วมกีฬาต่อสู้ในเกาหลีเพื่อเป็นการแลกเปลี่ยน ซึ่งถือได้ว่าประสบความสำเร็จ ใน ค.ศ. 2010 "วาโกโคเรีย" ซึ่งเป็นสมาคมคิกบ็อกซิ่งของ คาโก ได้ทำหน้าที่เป็นเลขาธิการ คอยให้การสนับสนุนอยู่ในปัจจุบัน
แหล่งข้อมูลอื่น

누가 이런 엄청난 말을 했을까요.[ลิงก์เสีย] (เกาหลี)
กีฮย็อน

| กีฮย็อน |
| --- | --- |
ชื่อเกิด: ยู กี-ฮย็อน
เกิด:  (1993-11-22) 22 พฤศจิกายน ค.ศ. 1993 (30 ปี) โซล, เกาหลีใต้
แนวเพลง: เคป็อป
อาชีพ: นักร้อง
เครื่องดนตรี: ร้องนำ
ช่วงปี: 2015–ปัจจุบัน
ค่ายเพลง: สตาร์ชิป

เว็บไซต์: monstax-e.com

ชื่อเกาหลี
ฮันกึล: 유기현
ฮันจา: 柳基贤
อาร์อาร์: Yu Gihyeon 
เอ็มอาร์: Yu Kihyŏn 
 
นักดนตรี
ยู กี-ฮย็อน (อักษรโรมัน: Yoo Ki-hyun; เกาหลี: 유기현; เกิด 22 พฤศจิกายน พ.ศ. 2536) หรือที่รู้จักกันดีในชื่อ กีฮย็อน (Kihyun) เป็นนักร้องชาวเกาหลีใต้ เขาเป็นนักร้องในวงบอยแบนด์เกาหลีใต้ชื่อมอนสตาเอ็กซ์ซึ่งเดบิวต์ภายใต้สังกัดสตาร์ชิปเอนเตอร์เทนเมนต์ ในปี พ.ศ. 2558 ผ่านรายการแข่งขัน No.Mercy ของช่องเอ็มเน็ต นอกเหนือจากผลงานของเขาในมอนสตาเอ็กซ์แล้ว กีฮย็อนยังได้ปล่อยเพลงสำหรับซาวด์แทร็กต้นฉบับอีกหลายเพลง
กัง คึมยอง

| กัง คึมยอง |
| --- | --- |
เกิด: 4 สิงหาคม พ.ศ. 2515
กัง คึมยอง (เกาหลี: 강금영; อังกฤษ: Kang Keum-Yung) นักมวยสากลชาวเกาหลีใต้ เกิดเมื่อ 4 สิงหาคม พ.ศ. 2515 ที่เมืองยุงอัน ประเทศเกาหลีใต้ สถิติการชก 13 ครั้ง ชนะ 10 (น็อค 3) แพ้ 3
เกียรติประวัติ

แชมป์เกาหลีใต้รุ่นมินิมัมเวท (2535, 2536 – 2537)
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิมัมเวท WBA เมื่อ 3 กันยายน 2537 แพ้คะแนน ชนะ ป.เปาอินทร์ ที่ พัทลุง
กง มย็อง

| กง มย็อง |
| --- | --- |
กงในเดือนกรกฎาคม พ.ศ. 2562
เกิด: คิม ดง-ฮย็อน  (1994-05-26) 26 พฤษภาคม ค.ศ. 1994 (30 ปี) คูรี, จังหวัดคย็องกี, ประเทศเกาหลีใต้
อาชีพ: นักแสดง นักร้อง
ปีปฏิบัติงาน: 2013–ปัจจุบัน
ตัวแทน: Saram Entertainment
ญาติ: โดยอง (น้องชาย)

ชื่อเกาหลี
ฮันกึล: 공명
อาร์อาร์: Gong Myeong 
เอ็มอาร์: Kong Myŏng 
ชื่อเกิด
ฮันกึล: 김동현
ฮันจา: 金東炫
อาร์อาร์: Gim Dong-hyeon 
เอ็มอาร์: Kim Tonghyŏn 
 
กง มย็อง (เกาหลี: 공명, อักษรโรมัน: Gong Myung; ชื่อเกิด Kim Dong-hyun เกิด 26 พฤษภาคม พ.ศ. 2537) เป็นนักแสดงชาวเกาหลีใต้ เขาเป็นสมาชิกของกลุ่มเซอร์ไพรส์
ชีวิตส่วนตัว

เขามีน้องชายโดยอง (ชื่อจริง Kim Dong-young) ซึ่งเป็นสมาชิกของบอยแบนด์เอ็นซีที
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี
ขุนนางผู้พลีชีพทั้งหก

| --- | --- |
ขุนนางผู้พลีชีพทั้งหก
ขุนนางผู้พลีชีพทั้งหก (เกาหลี: 사육신 Sayuksin; อังกฤษ: Six martyred ministers) กลุ่มขุนนางหกคนที่ถูกประหารชีวิตเมื่อ พ.ศ. 1999 เนื่องจากพยายามลอบปลงพระชนม์ พระเจ้าเซโจ เพื่อยกอดีตพระราชาคือ พระเจ้าทันจง ขึ้นสู่ราชบัลลังก์อีกครั้ง
กลุ่มขุนนางทั้งหกประกอบด้วย ซ็องซัมมุน พัคแพ็งนยอน ยูอึงบู ฮาวีจี ลีแก และ ยูซ็องว็อน ซึ่งทั้งหมดเป็นสมาชิกของ ชี-พย็อนจ็อน (เกาหลี: 집현전; อังกฤษ: Hall of Worthies) สำนักปราชญ์ที่ตั้งขึ้นโดย พระเจ้าเซจงมหาราช ขุนนางทั้งหกและผู้ร่วมก่อการอาศัยจังหวะช่วงที่ทูตจาก ราชวงศ์หมิง เดินทางมาเยือน โชซ็อน พยายามเข้ายึดอำนาจจากพระเจ้าเซโจแต่กระทำการไม่สำเร็จเพราะความลับรั่วไหลเนื่องจากก่อนการก่อการ คิมจิล (김질) หนึ่งในผู้ร่วมก่อการเกิดเปลี่ยนใจในนาทีสุดท้ายและได้นำความลับเรื่องนี้ไปบอกพ่อตาของเขาซึ่งพ่อตาของเขาได้ไปเข้าเฝ้าและกราบทูลเรื่องการก่อการต่อพระเจ้าเซโจ
พระเจ้าเซโจสั่งจับขุนนางทั้งหกและผู้ก่อการรวมถึงครอบครัวแต่ ยูซ็องว็อน ได้ตัดสินใจฆ่าตัวตายพร้อมกับภรรยา
พระเจ้าเซโจเสียพระทัยที่ขุนนางและเหล่าบัณฑิตทรยศพระองค์ทั้ง ๆ ที่พระองค์เลื่อนตำแหน่งขุนนางทั้งหกให้สูงขึ้นจึงได้ตัดสินพระทัยประหารขุนนางห้าคนที่เหลือรวมถึงผู้ก่อการและครอบครัวของพวกเขาแต่ก่อนที่ ซ็องซัมมุน ซึ่งเป็นหัวหน้ากลุ่มจะถูกประหารชีวิตได้เขียนบทกวีแบบเดียวกับที่ ศรีปราชญ์ กวีเอกในรัชสมัย สมเด็จพระนารายณ์มหาราช ได้เขียนทิ้งไว้ก่อนถูกประหารชีวิต
กัง กิยุล

| กัง กิยุล |
| --- | --- |
เกิด: 18 พฤศจิกายน พ.ศ. 2505
กัง กิยุล (เกาหลี: 강기율; อังกฤษ: Kang Ki-Yul) นักมวยสากลชาวเกาหลีใต้ เกิดเมื่อ 18 พฤศจิกายน พ.ศ. 2505 ที่ เกาหลีใต้ สถิติการชก 23 ครั้ง ชนะ 19 (น็อค 13) เสมอ 2 แพ้ 2
เกียรติประวัติ

แชมป์เกาหลีใต้รุ่นแบนตัมเวท (2527)
แชมป์ OPBF รุ่นแบนตัมเวท
ชิง 16 มีนาคม 2528 ชนะน็อค เนปตาลี อลามัก ยก 2 ที่ เกาหลีใต้
ป้องกันแชมป์ครั้งที่ 1, 8 มิถุนายน 2528 ชนะน็อค ฮืลเบิร์ต อรากอน ยก 6 ที่ เกาหลีใต้
ป้องกันแชมป์ครั้งที่ 2, 3 มกราคม 2529 ชนะน็อค กวางทองน้อย ศิษย์อำนวย ยก 2 ที่ เกาหลีใต้
ป้องกันแชมป์ครั้งที่ 3, 5 เมษายน 2529 ชนะคะแนน เออร์นี่ คาตาลูนา ที่ เกาหลีใต้
ป้องกันแชมป์ครั้งที่ 4, 22 มิถุนายน 2529 ชนะคะแนน โมฮัมหมัด นูร์ฮูดา ที่ อินโดนีเซีย
ป้องกันแชมป์ครั้งที่ 5, 27 กรกฎาคม 2529 ชนะน็อค โมฮัมหมัด นูร์ฮูดา ยก 5 ที่ เกาหลีใต้
ป้องกันแชมป์ครั้งที่ 6, 18 ตุลาคม 2529 ชนะคะแนน เออร์นี่ คาตาลูนา ที่ เกาหลีใต้
เสียแชมป์ 8 กุมภาพันธ์ 2530 แพ้น็อค เออร์นี่ คาตาลูนา ยก 2 ที่ เกาหลีใต้
โอลิมปิกฤดูร้อน 1896

| --- | --- |

เมืองเจ้าภาพ: เอเธนส์ ประเทศกรีซ
ประเทศเข้าร่วม: 14
นักกีฬาเข้าร่วม: 241 (ผู้ชายทั้งหมด)
ชนิด: 43 รายการใน 9 ชนิดกีฬา
พิธีเปิด: 6 เมษายน พ.ศ. 2439
พิธีปิด: 15 เมษายน พ.ศ. 2439
ประธานพิธีเปิด: สมเด็จพระเจ้าจอร์จที่ 1
สนามกีฬา: สนามกีฬาพานาธิเนอิก
ปารีส 1900 →  
โอลิมปิกฤดูร้อน 1896 (กรีก: Θερινοί Ολυμπιακοί Αγώνες 1896, อักษรโรมัน: Therinoí Olympiakoí Agónes 1896) มีชื่อทางการว่า กีฬาโอลิมปิกฤดูร้อนครั้งที่ 1 (กรีก: Αγώνες της 1ης Ολυμπιάδας, อักษรโรมัน: Agónes tis 1is Olympiádas) และรู้จักกันโดยทั่วไปในชื่อ เอเธนส์ 1896 (กรีก: Αθήνα 1896) เป็นกีฬาโอลิมปิกสมัยใหม่ครั้งแรกที่ได้ถูกจัดขึ้นหลังจากหยุดไปเป็นเวลานาน จัดขึ้นในกรุงเอเธนส์ ประเทศกรีซ ในวันที่ 6 ถึง 15 เมษายน พ.ศ. 2439
การฟื้นฟูกีฬาโอลิมปิกยุคโบราณได้ดึงดูดนักกีฬาจาก 14 ประเทศ ด้วยผู้แทนนักกีฬากลุ่มใหญ่จาก ประเทศกรีซ  เยอรมนี ฝรั่งเศส และอังกฤษ ในวันที่ 26 ธันวาคม พ.ศ. 2439 นายเจมส์ คอนนอลลี่ ชาวอเมริกัน ชนะการแข่งขันกระโดดสามเท่า ซึ่งกลายเป็นผู้ชนะเลิศในโอลิมปิกคนแรกในรอบมากกว่า 150 ปี  ผู้ชนะได้รับรางวัลเป็นเหรียญเงินและช่อโอลีฟ
ชาวเอเธนส์เคารพการแข่งขันครั้งนี้อย่างแรงกล้า และเมื่อ สไปริดอน หลุยส์ คนเลี้ยงแกะชาวกรีซ ชนะกีฬามาราธอน ซึ่งเป็นรายการที่ได้รับความนิยมสูงสุด หลุยส์จึงได้เป็นวีรบุรุษโอลิมปิกของชาวกรีกนับแต่นั้น
การแข่งขันครั้งนี้นับว่าเป็นชัยชนะที่ยิ่งใหญ่ของกรีซ  ไม่ใช่แค่เพียงได้เป็นเจ้าภาพจัดการแข่งขันกีฬาโอลิมปิกครั้งนี้เท่านั้น  แต่เพราะนักกีฬาชาติกรีกได้นำชัยชนะมาให้กรีก โดยเฉพาะการเป็นผู้ชนะเลิศในการแข่งขันวิ่งมาราธอน ซึ่งถือเป็นกีฬาสัญลักษณ์ของโอลิมปิก ในโอลิมปิกครั้งนี้สหรัฐอเมริกาเป็นผู้ชนะเลิศในการแข่งขัน ด้วยการกวาดเหรียญรางวัลชนะเลิศ 11 เหรียญ ส่วนกรีซได้เหรียญรางวัลรวมมากที่สุดถึง 46 เหรียญ และคาร์ล ชูมันน์ นักกีฬาเยอรมนีชนะเลิศมากที่สุด รวม 4 รายการ ได้แก่กีฬายิมนาสติกชาย 3 รายการ และ กีฬามวยปล้ำชาย 1 รายการ
การเสนอตัวเป็นเจ้าภาพ

ในการประชุมคณะกรรมการโอลิมปิกสากลครั้งแรกนั้ได้จัดขึ้นที่กรุงปารีส ในวันที่ 8 - 23 มิถุนายน พ.ศ. 2439 และในการประชุมครั้งนั้นได้มีมติเลือกกรุงเอเธนส์ เป็นเจ้าภาพในการจัดกีฬาโอลิมปิกฤดูร้อน ครั้งที่ 1
เพลงประกอบการแข่งขัน

เพลงประจำการแข่งขันโอลิมปิกแต่งดนตรีโดย สไปรอส  ซามาราส  และเนื้อร้องโดย คอสติส  ปาลามาส  ซึ่งบรรเลงครั้งแรกในโอลิมปิก ครั้งที่  1 ที่เอเธนส์นี่เอง หลังจากนั้นเพลงนี่ได้ถูกกำหนดให้เป็นเพลงบรรเลงในพิธีเปิดจนถึง ปี 1960 ตั้งแต่นั้นมาเพลงของซารามาสและปาลามาส ก็กลายเป็นเพลงประจำการแข่งขันโอลิมปิกอย่างเป็นทางการ โดยการตัดสินใจในการประชุมคณะกรรมการโอลิมปิกสากล ในปี 1958
ประเทศที่เข้าร่วมการแข่งขัน

ประเทศที่ได้เข้าร่วมการแข่งขันมีทั้งหมด 14 ประเทศได้แก่
ประเทศที่เข้าร่วม
จำนวนนักกีฬาจากแต่ละประเทศ
ปฏิทินการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  OC  | พิธีเปิด |   ●  | รอบคัดเลือก |  1  | รอบชิงชนะเลิศ |  CC  | พิธีปิด |
| เมษายน 1896 | เมษายน 1896 | 6 จ>  | 7 อ>  | 8 พ>  | 9 พฤ>  | 10 ศ>  | 11 ส>  | 12 อา>  | 13 จ>  | 14 อ>  | 15 พ>  | จำนวน เหรียญ ทอง |
| --- | --- | --- | --- | --- | --- | --- | --- | --- | --- | --- | --- | --- |
| ‡ พิธีการ | ‡ พิธีการ | OC |  |  |  |  |  |  |  |  | CC | — |
|  กรีฑา  |  กรีฑา  | 2  | 4  |   | 1  | 5  |   |   |   |   |  | 12 |
| จักรยาน |  ถนน  |   |   |   |   |   |   | 1  |   |   |  | 6 |
| จักรยาน |  ลู่  |   |   | 1  |   |   | 3  |   | 1  |   |  | 6 |
|  ฟันดาบ  |  ฟันดาบ  |   | 2  |   | 1  |   |   |   |   |   |  | 3 |
|  ยิมนาสติก  |  ยิมนาสติก  |   |   |   | 6  | 2  |   |   |   |   |  | 8 |
|  ยิงปืน  |  ยิงปืน  |   |   | ●   | 1  | 1  | 2  | 1  |   |   |  | 5 |
|  ว่ายน้ำ  |  ว่ายน้ำ  |   |   |   |   |   | 4  |   |   |   |  | 4 |
|  เทนนิส  |  เทนนิส  |   |   | ●   | ●   | ●   | 2  |   |   |   |  | 2 |
|  ยกน้ำหนัก  |  ยกน้ำหนัก  |   | 2  |   |   |   |   |   |   |   |  | 2 |
|  มวยปล้ำ  |  มวยปล้ำ  |   |   |   |   | ●   | 1  |   |   |   |  | 1 |
| จำนวนเหรียญทองแต่ละวัน | จำนวนเหรียญทองแต่ละวัน | 2 | 8 | 1 | 9 | 8 | 12 | 2 | 1 | 0 | 0 | 43 |
| จำนวนเหรียญทองสะสม | จำนวนเหรียญทองสะสม | 2 | 10 | 11 | 20 | 28 | 40 | 42 | 43 | 43 | 43 | 43 |
| เมษายน 1896 | เมษายน 1896 | 6 จ. | 7 อ. | 8 พ. | 9 พฤ. | 10 ศ. | 11 ส. | 12 อา. | 13 จ. | 14 อ. | 15 พ. | จำนวน เหรียญ ทอง |
สรุปเหรียญการแข่งขัน

ดูเพิ่ม: สรุปเหรียญโอลิมปิกฤดูร้อน 1896
*  ประเทศเจ้าภาพ (ประเทศกรีซ)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 11 | 7 | 2 | 20 |
| 2 |  กรีซ* | 10 | 18 | 19 | 47 |
| 3 |  เยอรมนี | 6 | 5 | 2 | 13 |
| 4 |  ฝรั่งเศส | 5 | 4 | 2 | 11 |
| 5 |  สหราชอาณาจักร | 2 | 3 | 2 | 7 |
| 6 |  ฮังการี | 2 | 1 | 3 | 6 |
| 7 |  ออสเตรีย | 2 | 1 | 2 | 5 |
| 8 |  ออสเตรเลีย | 2 | 0 | 0 | 2 |
| 9 |  เดนมาร์ก | 1 | 2 | 3 | 6 |
| 10 |  สวิตเซอร์แลนด์ | 1 | 2 | 0 | 3 |
| 11 |  ทีมผสม | 1 | 0 | 1 | 2 |
| รวม (11 ประเทศ) | รวม (11 ประเทศ) | 43 | 43 | 36 | 122 |
แหล่งข้อมูลอื่น

"เอเธนส์ 1896". Olympics.com. คณะกรรมการโอลิมปิกสากล. (ในภาษาอังกฤษ)
| ก่อนหน้า |  | โอลิมปิกฤดูร้อน 1896 |  | ถัดไป |
| --- | --- | --- | --- | --- |
| ซัปปาสโอลิมปิก (Zappas Olympics) 1859, 1870, 1875, 1888-89 (เอเธนส์ ประเทศกรีซ) |  |   การแข่งขันกีฬาโอลิมปิกฤดูร้อน  (21 ธันวาคม ค.ศ. 1900 - 6 มกราคม ค.ศ. 1901) |  | โอลิมปิกฤดูร้อน 1900 (ปารีส ประเทศฝรั่งเศส) |
| ด ค ก กีฬาโอลิมปิก |
| --- | --- | --- |
 พิธีการ ประธานในพิธี  ผู้เก็บธงโอลิมปิก  กฎบัตร  ประเทศที่เข้าร่วม โอลิมปิกฤดูร้อน  โอลิมปิกฤดูหนาว  เมืองเจ้าภาพ การคัดเลือก  สนามแข่งขัน  ไอโอซี คณะกรรมการโอลิมปิกแห่งชาติ  รหัสประเทศ  เหรียญรางวัล ตารางสรุปเหรียญ  จ้าวเหรียญทอง  ผู้ที่ได้เหรียญ  ผู้ได้รับเหรียญร่วมกัน  ผู้ที่ได้รางวัลพิเศษ  ประกาศนียบัตร  ปัญหา ลัทธิอาณานิคม  การใช้สารกระตุ้น  กีฬา  สัญลักษณ์ การวิ่งคบเพลิง  เหรียญปีแยร์ เดอ กูแบร์แต็ง  ผู้หญิง  การเสียชีวิต สงครามโลกครั้งที่ 1  สงครามโลกครั้งที่ 2  วิดิโอเกมโอลิมปิก  รางวัลตอบแทนสำหรับผู้ได้รับเหรียญรางวัลโอลิมปิกของแต่ละประเทศ 
| ฤดูร้อน |   1896 เอเธนส์    1900 ปารีส    1904 เซ็นต์หลุยส์    1908 ลอนดอน    1912 สต็อกโฮล์ม    1916†   1920 แอนต์เวิร์ป    1924 ปารีส    1928 อัมสเตอร์ดัม    1932 ลอสแอนเจลิส    1936 เบอร์ลิน     1940‡   1944‡   1948 ลอนดอน    1952 เฮลซิงกิ    1956 เมลเบิร์น    1960 โรม    1964 โตเกียว    1968 เม็กซิโกซิตี    1972 มิวนิก    1976 มอนทรีออล    1980 มอสโก    1984 ลอสแอนเจลิส    1988 โซล    1992 บาร์เซโลนา    1996 แอตแลนตา    2000 ซิดนีย์    2004 เอเธนส์    2008 ปักกิ่ง    2012 ลอนดอน    2016 รีโอเดจาเนโร    2020 โตเกียว §   2024 ปารีส    2028 ลอสแอนเจลิส    2032 บริสเบน    2036 TBA  |  |
| ฤดูหนาว |   1924 ชามอนี    1928 ซังคท์โมริทซ์    1932 เลคพลาซิด    1936 การ์มิช-พาร์เทินเคียร์เชิน    1940‡   1944‡   1948 ซังคท์โมริทซ์    1952 ออสโล    1956 กอร์ตีนาดัมเปซโซ    1960 สควอว์วัลเลย์    1964 อินส์บรุค    1968 เกรอนอบล์    1972 ซัปโปโระ    1976 อินส์บรุค    1980 เลคพลาซิด    1984 ซาราเยโว    1988 แคลกะรี    1992 อัลแบร์วิล    1994 ลิลเลฮัมเมร์    1998 นางาโนะ    2002 ซอลต์เลกซิตี    2006 ตูริน    2010 แวนคูเวอร์    2014 โซชิ    2018 พย็องชัง    2022 ปักกิ่ง    2026 มิลาน–กอร์ตีนา    2030 เฟรนช์แอลป์   2034 ซอลต์เลกซิตี   |  |
 †ถูกยกเลิกเนื่องจากเกิดสงครามโลกครั้งที่หนึ่ง  ‡ถูกยกเลิกเนื่องจากเกิดสงครามโลกครั้งที่สอง  §เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา   กีฬาโอลิมปิกโบราณ  กีฬาซ้อน 1906  พาราลิมปิก  โอลิมปิกเยาวชน   โอลิมปิกอีสปอร์ตซีรีส์ 
| ด ค กรายการแข่งขันกีฬาในโอลิมปิกฤดูร้อน 1896 (เอเธนส์) |
| --- | --- |
 กรีฑา  จักรยาน  ฟันดาบ  ยิมนาสติก  ยิงปืน  ว่ายน้ำ  เทนนิส  ยกน้ำหนัก  มวยปล้ำ 
| ด ค กประเทศที่เข้าร่วมแข่งขันโอลิมปิกฤดูร้อน 1896 ที่นครเอเธนส์ ประเทศกรีซ |
| --- | --- |
อเมริกา:   ชิลี   สหรัฐ 
ยุโรป:   ออสเตรีย   บัลแกเรีย   เดนมาร์ก   ฝรั่งเศส   เยอรมนี   สหราชอาณาจักร   กรีซ   ฮังการี   อิตาลี   สวิตเซอร์แลนด์   สวีเดน 
โอเชียเนีย:   ออสเตรเลีย 
อื่นๆ:   ทีมผสม 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
เหรียญรางวัลในการแข่งขัน